Steve Emmanuel
Yusuf Iman utawi Steve Emmanuel Halim () inggih punika aktor Indonésia.

Kariér 
Steve kalebet tiyang blasteran utawi campuran Indonésia-Amérika ingkang gadhah inggil 175 cm ingkang ugi gadhah profesi minangka bintang iklan lan artis sinétron. Sinetron ingkang naté dipunbintangi déning Steve ing antawisipun inggih punika Kau dan Dia sarta Siapa Takut Jatuh Cinta ingkang ugi dipunbintangi déning Jonathan Frizzy, Indra Bruggman, lan Roger Danuarta. Steve ugi naté dados bintang sinétron Buku Harian Nayla kaliyan Chelsea Olivia, Glenn Alinskie, lan Andrew White sarta Impian Cinderella kaliyan Nadia Saphira, Indra Bruggman, Nana Mirdad, lan Jonathan Frizzy. Sasampunipun dangu absen saking jagad akting, Steve dados bintang sinétron Seindah Senyum Winona kaliyan Velove Vexia, Dude Harlino, lan Geovanni L Tobing.

Gesangipun 
Steve gadhah gayutan tanpa palakrami kaliyan randa satunggal putra lan yuswanipun 7 taun langkung sepuh tinimbang piyambakipun, Andi Soraya. Saking punika Steve lan Andi gadhah satunggal putra, Darren Sterling. Saking palakrami ingkang kapisan Andi sampun gadhah satunggal putra, Shawn Adrian.
Ing pungkasanipun Mèi 2008, Steve dados sorotan médhia massa amargi gantos agami dhateng agami Islam ing ngajengipun Ketua Umum Front Pembela Islam Habib Rizieq lan dipunparingi asma énggal, Yusuf Iman.

Cathetan suku

Pranala njawi 

Artikel mawa basa krama
Aktor Indonésia
Éropah-Indonésia
Tokoh gantos dhateng agami Islam
Wong Jakarta